Pinsen har stået på  fire dage med DM hos Aalborg Billard Klub, DM i  forskellige discipliner af spillet. Normalt bliver disciplinerne  afholdt hver sin weekend, men som et forsøg prøver man ved dette DM at slå dem sammen, da det er de samme spillere, der er med. - Det er de seksten bedste i Danmark, ingen tvivl om det. Vi har ingen afbud fra de bedste, så det er de bedste. De har gjort sig fortjent til det igennem hele sæsonen, lyder det fra en noget træt formand for Aalborg Billard Klub, Brian Brinch, på fjerdedagen. - Det er hårdt at skulle samle så mange mennesker, men det er lykkedes. Det er den eneste måde, vi kan gøre der på, tilføjer han. Det varmer nok også, at det går godt for den lokale helt, Daniel Kandi , der snuppede medaljer de første tre dage. Daniel Kandi fik bronze i disciplinerne 14.1 og 10-ball, og guld i 9-ball, som det hedder. Men sidste disciplin, den klassiske 8-ball, som er den der typisk bliver spillet på værthuse og barer, måtte Aalborg-helten se sig slået i. Daniel Kandi tabte 8-4 til Bahram Lotfy fra Herlev, der tager sit andet DM i Pinsen, og Kandi måtte nøjes med sølv.

Referat:
Aalborg-drengen Daniel Kandi støder sig til fire medaljer ved DM i Pool i Aalborg.